
Кадиркулова Нурия Каболовна                                   
МКҚК №13 «Балапан»                                      балабақшасының
саз жетекшісі
Атырау қаласы                                                                                                                                                                                                                                                                                                                                                                                                                                      

               
[bookmark: _GoBack]« Ару Астана! »
Мақсаты: Балаларға еліміздің бас қаласы - Астана туралы түсінік беру және Отанға,туған жерге сүйіспеншілігін арттыру, өз елін, Отанын сүйетін патриот болуға тәрбиелеу.                                 
Жүргізуші:  Қайырлы таң, балалар! Қайырлы таң, құрметті қонақтар! Сіздерді салтанатты мереке -Астана күнімен құттықтаймыз. Балалар,бүгінгі күнімізге сәттілік тілей отырып, жылы лебіздер айтайық.                                                                     Аспанымыз ашық болсын!                                                                                             Күніміз күлімдесін!                                                                                           Бірлік болсын елімізде!                                                                                               Ата-анамыз қасымызда,                                                                                 Болашағымыз жарқын болып,                                                                               Еліміз аман болсын!                                                                                     
Қазақстан Республикасының Мемлекеттік Әнұраны.                                                Жүргізуші:  Сонымен, бүгін Астананың туған күнін тойлаймыз. Балалар сендер білесіңдер ме, 1997 жылы ҚР-ның президенті Н.Назарбаев астананы  Алматыдан  Ақмолаға көшіру туралы шешім қабылдады. 1998 жылы жаңа елордасы Астана болып өзгертілді. Қазіргі таңда елордамыз  Астанада  «Экспо 2017» - нің көрмесі өтіп жатыр. Келешегі өте зор.                                                              Көшелері құлпырған сала-сала,                                                                     Алаңдары кең құшақ сайран дала.                                                                              Көшелері ақ  арудан айнымайтын,                                                                               Ақ көңілді, кең пейіл қайран қала,  -  деп ортаға бүлдіршіндеріміздің  Астанаға  арналған  өлең  шумақтарын  тарту етуге шақырамыз.                                  (Балалар Астана күніне арнап тақпақ айтады)                                                                                             Ән : Астана                                                                                            Жүргізуші:                                                                                                                     Біз балдырған тең басқан,
Дос құшағы кең ашқан.
Тілегіміз бейбіт күн,
Ашық болсын көк аспан.  –  дей отырып кішкентай   бүлдіршіндеріміздің биін қарсы алайық.
Би:  « Гүлдер »
Жүргізуші: Той боп жатыр, міне бүгін қаламда,                                                       Той боп жатыр бүгін менің даламда.                                                                      Көркіменен бар әлемді тәнті еткен,                                                                                             Ел ордамыз – «Астана» атты қаламда.                                                      Аспапта ойнау:  «Көңілді сылдырмақтар»  -  орындайтындар                     № 11 топ бүлдіршіндері .                                                                                      
Жүргізуші:  Кәне, балалар, біз бүгін отан туралы әңгімелесейікші. Балалар Отан деген сөзді қалай түсінеміз?
-Балалар: туған жерім, атамекенім, отбасым, халқым.
-Дұрыс балалар. Отан дегеніміз еліміз, туған үйлеріміз, өзіміз туып өскен жеріміз. Біздің Отанымыз –Қазақстан. Қазақстанды Отанымыз дейтін себебіміз, бұл жерде ата-бабаларымыз тұрған, енді сол жерде біз тұрамыз. Адал адам Отанын сүйеді. Адам жүрексіз өмір сүре алмайтыны сияқты, Отансыз да өмір сүре алмайды. Біздің мемлекетіміз Қазақстан республикасы,                            ұлтымыз –қазақ.
-Балалар, Қазақстан Республикасының президенті кім?
-Нұрсұлтан Әбішұлы Назарбаев.
-Біз қай мемлекетте тұрамыз?
-Қазақстан Республикасы.
-Қазақстан Республикасының мемлекеттік тілі қандай?
-Қазақ тілі.
-Мемлекеттік рәміздерді кім атап береді?
-Әнұран, ту, елтаңба.
-Ел ордамыз қай қалада?
-Астана.
Жүргізуші:                                                                                                                         Біз ойнайтын дөңгелек,
Өзгелерден тым бөлек.
Шаңырақ ойынын ойнайық,
Қызығына тоймайық,
Ал, қәнекей балалар,                                                                                     Шеңбер жасап билейік,                                                                                                          Шаңырақ ойынын бастайық.
Әуенді  -  дидактикалық ойын:   «Шаңырақ»
Жүргізуші:                                                                                                                                            Біз балдырған тек басқан
Дос құшағы кең ашқан
Тілегіміз бейбіт күн
Ашық болсын көк аспан – дей отырып кішкентай бүлдіршіндеріміздің әнін тамашалалайық. 
Ән: «Дос болайық бәріміз»                                                              Орындайтындар: Инаят пен Аңсаған                                                                                     
Жүргізуші:  Балалар әріғарай қызықтырақ болу үшін                                                         Әуенді – қимылды ойын:   «Өз түсімізді таңдайық»   ойынын бірлесе ойнайық.
Жүргізуші:                                                                                                   Бейбітшілік елінде,                                                                                                                                Бауырласпыз бәріміз.                                                                                                Туған өлке жерінде,                                                                                            Жарасады әніміз -    дей келе барлығымыз қосылып тағы да бір әнімізді айтайық.
Хор:  «Әрқашан күн сөнбесін»                                                                                                                                         Көңілді би:  «Кішкентай жұлдыздар»  
Жүргізуші:                                                                                                                   Осымен біздің  Ару Астана атты мерекелік шарамыз аяқталды. Назар салып тыңдағандарыңызға көп рахмет. Сау болыңыздар.

